REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/18-01/3

URBROJ: 238/10-02-01-19-25

Ivanić-Grad, 23. travnja 2019.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

PREDMET: Prijedlog Odluke o kapitalnoj pomoći trgovačkom društvu Komunalni

centar Ivanić-Grad d.o.o.

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**ODLUKE O KAPITALNOJ POMOĆI TRGOVAČKOM DRUŠTVU**

**KOMUNALNI CENTAR IVANIĆ-GRAD d.o.o.**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Milivoj Maršić, pročelnik Upravnog odjela za financije, gospodarstvo, komunalne djelatnosti i prostorno planiranje.

S poštovanjem,

GRADONAČELNIK:

Javor Bojan Leš, dr.vet.med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) i članka 35. Statuta Grada Ivanić-Grada (Službeni glasnik, broj 02/14, 01/18) Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2019. godine donijelo je sljedeću

**O D L U K U**

**o kapitalnoj pomoći trgovačkom društvu Komunalni centar Ivanić-Grad d.o.o.**

Članak 1.

Odobrava se kapitalna pomoć trgovačkom društvu Komunalni centar Ivanić-Grad d.o.o. u iznosu od 200.000,00 kuna.

Članak 2.

Kapitalna pomoć iz članka 1. ove Odluke odobrava se za kupnju strojeva i opreme koji su trgovačkom društvu Komunalni centar Ivanić-Grad d.o.o. nužni za održavanje javnih površina na području Grada Ivanić-Grada.

Komunalni centar Ivanić-Grad d.o.o. dužan je sredstva iz članka 1. ove Odluke koristiti namjenski, provesti postupak javne nabave opreme iz stavka 1. ovog članka, te Gradu Ivanić-Gradu dostaviti izvješće o namjensku utrošku sredstava kapitalne donacije.

Članak 3.

Kapitalna pomoć iz članka 1. ove Odluke isplatit će se iz proračuna Grada Ivanić-Grada za 2019. godinu, Glavnog programa Kapitalne pomoći trgovačkim društvima i ustanovama, stavka R0109.

Članak 4.

Ovlašćuje se Gradonačelnik na poduzimanje svih radnji potrebnih za realizaciju pomoći iz stavka 1. ovog članka.

Članak 5.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2019. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o kapitalnoj pomoći trgovačkom društvu Komunalni centar Ivanić-Grad d.o.o. |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) i članka 35. Statuta Grada Ivanić-Grada (Službeni glasnik, broj 02/14, 01/18) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) i članka 35. Statuta Grada Ivanić-Grada (Službeni glasnik, broj 02/14, 01/18).

Trgovačko društvo Komunalni centar Ivanić-Grad d.o.o. obratilo se Gradu Ivanić-Gradu sa zamolbom za dodjelu kapitalne donacije koju bi trgovačko društvo iskoristilo za kupnju strojeva i opreme za održavanje javnih površina na području Grada Ivanić-Grada.

Za predmetne namjene u proračunu Grada Ivanić-Grada za 2019. godinu u okviru Glavnog programa Kapitalne pomoći trgovačkim društvima i ustanovama, stavka R0109 osigurana su sredstva, te se slijedom navedenoga predlaže trgovačkom društvu odobrenje predmetne kapitalne donacije uz uvjet dostave izvješća o namjenskom utrošku sredstava.